16.6.2023
ET
Euroopa Liidu Teataja
C 214/133 Neljapäev, 19. jaanuar 2023
P9_TA(2023)0018
ELi finantshuvide kaitsmist ja pettustevastast võitlust käsitlev 2021. aasta aruanne Euroopa Parlamendi 19. jaanuari 2023. aasta resolutsioon Euroopa Liidu finantshuvide kaitsmist ja pettustevastast võitlust käsitleva 2021. aasta aruande kohta (2022/2152(INI)) (2023/C 214/13)
Euroopa Parlament,
— võttes arvesse Euroopa Liidu toimimise lepingu (ELi toimimise leping) artikli 310 lõiget 6 ja artikli 325 lõiget 5,
— võttes arvesse komisjoni 23. septembri 2022. aasta aruannet „33. aastaaruanne Euroopa Liidu finantshuvide kaitse ja pettustevastase võitluse kohta – 2021“(COM(2022)0482) (edaspidi „finantshuvide kaitse 2021. aasta aruanne“),
— võttes arvesse Euroopa Pettustevastase Ameti (OLAF) 2021. aasta aruannet ja OLAFi järelevalvekomitee 2021. aasta aruannet,
— võttes arvesse OLAFi järelevalvekomitee 4. veebruari 2021. aasta arvamust nr 1/2021 OLAFi soovituste kohta, mida asjaomased asutused ei ole järginud, 31. mai 2021. aasta arvamust nr 2/2021 OLAFi ja Euroopa Prokuratuuri vahelise töökorralduse kohta, 18. oktoobri 2021. aasta arvamust nr 4/2021 OLAFi 2022. aasta esialgse eelarveprojekti kohta ja 17. detsembri 2021. aasta arvamust nr 5/2021 üle 36 kuu kestnud OLAFi juurdluste 2019. aasta analüüsi kohta,
— võttes arvesse 2022. aasta märtsis avaldatud Euroopa Prokuratuuri 2021. aasta aruannet,
— võttes arvesse oma 15. detsembri 2022. aasta resolutsiooni Katariga seotud korruptsioonikahtluste ning vajaduse kohta suurendada ELi institutsioonides läbipaistvust ja vastutust (1),
— võttes arvesse 23. detsembri 2020. aasta määrust (EL, Euratom) 2020/2223, millega muudetakse määrust (EL, Euratom) nr 883/2013 seoses Euroopa Prokuratuuriga tehtava koostöö ja Euroopa Pettustevastase Ameti juurdluste tulemuslikkusega (2) (edaspidi „OLAFi määrus“),
— võttes arvesse Euroopa Parlamendi ja nõukogu 23. oktoobri 2019. aasta direktiivi (EL) 2019/1937 liidu õiguse rikkumisest teavitavate isikute kaitse kohta (3),
— võttes arvesse komisjoni 2021. aasta septembri aruannet „VAT Gap Report 2021“ (Aruanne käibemaksulõhe kohta ELis 2021. aastal),
— võttes arvesse Euroopa Parlamendi ja nõukogu 5. juuli 2017. aasta direktiivi (EL) 2017/1371, mis käsitleb võitlust liidu finantshuve kahjustavate pettuste vastu kriminaalõiguse abil (4) (edaspidi „finantshuvide kaitse direktiiv“),
— võttes arvesse komisjoni 6. septembri 2021. aasta aruannet Euroopa Parlamendi ja nõukogu 5. juuli 2017. aasta direktiivi (EL) 2017/1371 (mis käsitleb võitlust liidu finantshuve kahjustavate pettuste vastu kriminaalõiguse abil) rakendamise kohta (COM(2021)0536),
(1) (2) (3) (4)
Vastuvõetud tekstid, P9_TA(2022)0448.
ELT L 437, 28.12.2020, lk 49.
ELT L 305, 26.11.2019, lk 17.
ELT L 198, 28.7.2017, lk 29.